BBL ขึ้นดอกเบี้ยกู้ 0.05-0.20% พร้อมเงินฝาก 0.05-0.30% มีผลวันนี้
BBL ประกาศขึ้นดอกเบี้ยเงินกู้ 0.05-0.20% พร้อมเงินฝาก 0.05-0.30% มีผลวันนี้(11เม.ย.66) เป็นต้นไป
BBL ประกาศขึ้นดอกเบี้ยเงินกู้ 0.05-0.20% พร้อมเงินฝาก 0.05-0.30% มีผลวันนี้(11เม.ย.66) เป็นต้นไป
11 เม.ย. 2566

นายสุวรรณ แทนสถิตย์ กรรมการรองผู้จัดการใหญ่ ธนาคารกรุงเทพ จำกัด(มหาชน) หรือ BBL เปิดเผยว่า ธนาคารประกาศปรับอัตราดอกเบี้ยเงินฝากและเงินกู้เพิ่มขึ้น โดยอัตราดอกเบี้ยเงินฝากปรับขึ้น 0.05-0.30% เงินฝากสะสมทรัพย์ เป็น 0.55% ต่อปี เงินฝากประจำ 3 เดือน เป็น 0.75% ต่อปี เงินฝากประจำ 6 เดือน เป็น 0.85% ต่อปี และเงินฝากประจำ 12 เดือน เป็น 1.15% ต่อปี
อีกทั้งได้ปรับอัตราดอกเบี้ยเงินฝากประจำพิเศษ 8 เดือน เป็น 1.25% ต่อปี และเงินฝากประจำพิเศษ 14 เดือน เป็น 1.45% ต่อปี เพื่อช่วยเพิ่มรายได้ให้กับกลุ่มผู้ฝากเงินอีกทางหนึ่ง
ส่วนอัตราดอกเบี้ยเงินให้สินเชื่อ อัตราดอกเบี้ยเอ็มอาร์อาร์ (MRR) หรืออัตราดอกเบี้ยลูกค้ารายย่อยชั้นดี (Minimum Retail Rate) ธนาคารปรับขึ้น 0.05% เป็น 6.85% ต่อปี ส่วนเอ็มแอลอาร์ (MLR) หรืออัตราดอกเบี้ยสำหรับลูกค้ารายใหญ่ชั้นดี ประเภทเงินกู้แบบมีระยะเวลา (Minimum Loan Rate) และเอ็มโออาร์ (MOR) หรืออัตราดอกเบี้ยสำหรับลูกค้ารายใหญ่ชั้นดี ประเภทเงินเบิกเกินบัญชี (Minimum Overdraft Rate) ปรับขึ้น 0.20% เป็น 6.65% ต่อปี และ 7.10% ต่อปี ตามลำดับ